4. ΣΥΝΤΑΚΤΙΚΗ ΠΡΑΞΙΣ υπ’ αριθμ. 69 της 18/20 Αυγ. 1945 Περί τροποποιήσεως της υπ’ αριθμ. 58 του 1945 Συντ. Πράξεως «περί εκκαθαρίσεως των νομοθετημάτων της περιόδου της ξενικής κατοχής». Άρθρ.1.-Αι διατάξεις των άρθρ. 2,4 και 7 της υπ’ αριθμ. 58 του 1945 Συντ. Πράξεως δεν εφαρμόζονται προκειμένου περί νομοθετημάτων, αφορώντων τας εκ του Δημοσίου Ταμείου καταβαλλομένας συντάξεις εν γένει, χορηγίας και βοηθήματα υπό μορφήν συντάξεως, εξαιρέσει των νομοθετημάτων των αναφερομένων εις προσωπικάς ή ατομικάς συντάξεις ή παροχάς περί ων η περίπτωσις γ’ της παρ. 1 του άρθρ. 4 της ανωτέρω Συντ. Πράξεως. Άρθρ.2.-1.Δι’ αποφάσεως του Υπουργικού Συμβουλίου, εκδιδομένης εφ’ άπαξ εντός εξ μηνών από της ισχύος της παρούσης Συντακτικής Πράξεως και δημοσιευομένης εις την Εφημερίδα της Κυβερνήσεως, ορίζονται τα ακυρούμενα ως και τα διατηρούμενα εν ισχϋι νομοθετήματα περί ων ανωτέρω ή αι κατ’ ιδίαν διατάξεις αυτών. Δια της αυτής αποφάσεως δύναται προς τούτοις να τροποποιηθώσι και συμπληρωθώσι αι διατηρούμεναι εν ισχϋι διατάξεις. 2.Απαγγελθείσης της ακυρότητος διατάξεως τινός άπασαι αι επί τη βάσει ταύτης εκδοθείσαι οιουδήποτε τύπου κανονιστικού περιεχομένου πράξεις είναι και αύται αυτοδικαίως άκυροι. 3.Δια της κατά την παρ.1 αποφάσεως καθορίζεται και ο τρόπος, ο χρόνος και η εν γένει διαδικασία της ακυρώσεως των ατομικών διοικητικών πράξεων των στηριχθεισών επί συνταξιοδοτικών νομοθετημάτων ων απαγγέλλεται η ακυρότης. 4.Η κατόπιν ακυρώσεως συνταξιοδοτικού νομοθετήματος διακοπή ή μείωσις της συντάξεως ή χορηγίας επέρχεται την 1ην του εβδόμου από της χρονολογίας εκδόσεως της ακυρωτικής αποφάσεως μηνός. Σελ. 230 Άρθρ.3.-Η ισχύς της παρούσης Συντακτικής Πράξεως άρχεται από της δημοσιεύσεώς της εις την Εφημερίδα της Κυβερνήσεως, της υπ’ αριθμ. 58/1945 Συντακτικής Πράξεως. 